ڪوٽ راڌا ڪشن

ڪوٽ راڌا ڪشن پاڪستان جي صوبي پنجاب جي ضلعي قصور جي تحصيل جو صدر مقام آهي. مختصرن KRK. لکيو ويندو آهي. شھر چئن يونين ڪائونسلن ۾ ورھايل آھي.Tehsils & Unions in the District of Kasur - Government of Pakistan  شروع ۾ ھي شھر قصور تحصيل جو حصو ھيو. ھن شھر جي جاگرافيائي بيهڪ31°10'21N 74°5'59E ۽ الٽيٽيوڊ 193 ميٽر آھي. ھي شھر چمڙي جي صنعت ۽ ڪنٽينرن جو مرڪز آهي.Location of Kot Radha Kishan - Falling Rain Genomics

مردم نگاري

ھن شھر جي آبادي 155000 آھي ۽ سالياني واڌ جي شرح 2.7 سيڪڙو آھي. في گھر جي ڀاتين جي شرح 7.4 آھي. خواندگي جي شرح 69 سيڪڙو آھي. شھر جي چوڌاري واقع ٻھراڙيءَ جي آبادي 162000 کان مٿي آھي جنھن جي خواندگي جي شرح 53 سيڪڙو آھي.

صحت
2014 ۾ ھتي  80 بسترن واري سرڪاري اسپتال  قائم ڪئي وئي.  رورل ھيلٿ سينٽر جي بہ ھڪ پبلڪ اسپتال ھئي جنھن کي تحصيل ھيڊڪوارٽرس اسپتال جو درجو ڏنو ويو. پرائيويٽ سيڪٽر ۾ ھتي 45 بسترن جي نور ھاسپيٽل جي نالي سان ھڪ اسپتال پڻ آهي. 
تعليم

تعليم جي شعبي ۾ پبلڪ سيڪٽر ۾ ٽي الڳ پبلڪ ھاء اسڪول آھن. پرائيويٽ سيڪٽر ۾  کوڙ اسڪول واقع آھن جن ۾ ايجوڪيٽر ۽ دار ارقم شامل آهن. شھر ۾ ٻہ ڊگري ڪاليجون ڇوڪرن لاءِ ۽ ھڪ ڊگري ڪاليج ڇوڪرين لاء آهي. ھن شھر ۾ 170 تعليمي ادارا آھن.فيبروري 2002 ۾ ڪوٽ راڌا ڪشن ڊولپمينٽ ٽرسٽ معياري تعليم جي فراهمي لاءِ قائم ڪيو ويو. جنھن جو پھريون منصوبو لرننگ اسڪول ھيوThe Learning school مقامي ماڻھن ان اسڪول جي قيام لاءِ ٻه ڪروڙ روپيا چندو ڏنو. ھي اسڪول ضلعي جو واحد اسڪول آھي جيڪو ٽرانسپورٽ جي سھولت فراھم ڪري ٿو ۽ اھا سھولت 52 ڳوٺن تائين ڏنل آھي.

 حوالا